
R A P O R T

asupra propunerii legislative privind modificarea articolului 95, alineatul (1), din Legea nr.19/2000 privind sistemul public de pensii şi alte drepturi de asigurări sociale
1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Pl.x 314 din 2 mai 2007, cu dezbaterea pe fond în procedură obişnuită a propunerii legislative privind modificarea articolului 95, alineatul (1), din Legea nr.19/2000 privind sistemul public de pensii şi alte drepturi de asigurări sociale.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1676/12.12.2006)

· avizul favorabil al Consiliului Economic şi Social (nr.2956/11.12.2006)

· avizul negativ al Comisiei pentru buget, finanţe şi bănci (nr.281/l4.05.2007)

· avizul negativ al Comisiei juridice, de disciplină şi imunităţi (nr.31/521/l4.05.2007) 

· avizul favorabil al Comisiei pentru egalitatea de şanse pentru femei şi bărbaţi (nr.37/165/l4.05.2007)

· punctul de vedere negativ al Guvernului (nr.90/11.01.2007).

Propunerea legislativă are ca obiect de reglementare modificarea alin.(1) al art.95 din Legea nr.19/2000 privind sistemul public de pensii şi alte drepturi de asigurări sociale, cu modificările şi completări le ulterioare, astfel încât, pe lângă beneficiarii pensiei pentru limită de vârstă, şi pensionarii de invaliditate gradul III să poată solicita recalcularea pensiei după realizarea fiecărui stagiu de cotizare de minimum 12 luni.

Comisia propune Plenului Camerei Deputaţilor respingerea iniţiativei legislative din următoarele considerente:

· conform prevederilor art.59 din Legea nr.19/2000, asiguraţilor li se acordă, la stabilirea pensiei de invaliditate, un stagiu potenţial determinat ca diferenţă între stagiul complet de cotizare şi stagiul de cotizare realizat efectiv până la data încadrării în grad de invaliditate;

· adoptarea propunerii legislative ar conduce la acordarea a două punctaje diferite pentru aceeaşi perioadă: unul de 0,4 puncte acordat pentru stagiul potenţial conform legii - art.78 alin.(6) - şi altul calculat în funcţie de venitul asigurat pe baza contractului de muncă cu jumătate de normă;

· având în vedere că punctajul anual acordat pentru stagiul potenţial este de 0,4 puncte, este posibil ca în multe situaţii, în urma reca1cuIării, punctajul mediu anual obţinut şi, implicit cuantumul pensiei, să fie mai mic.
2. Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.


3. La dezbaterile care au avut loc în şedinţa comisiei din 4 iunie 2007 au participat, în conformitate cu prevederile art.55 din Regulamentul Camerei Deputaţilor, republicat:

· d-na Denisa Pătraşcu - Secretar de Stat, Ministerul Muncii, Familiei şi Egalităţii de Şanse

· d-na Georgeta Bratu - director, Ministerul Muncii, Familiei şi Egalităţii de Şanse

· d-na Cecilia Sebe - consilier, Ministerul Muncii, Familiei şi Egalităţii de Şanse.
4. La lucrările comisiei au fost prezenţi 17 deputaţi, din totalul de 19 membri ai comisiei. 

Raportul comisiei a fost adoptat cu majoritate de voturi (o abţinere).
5. Propunerea legislativă a fost respinsă de Senat în şedinţa din 26 aprilie 2007.
6. Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

Gheorghe Barbu

